text: Tyskere reddet ved Henne
  13 juli 2011 kl. 14.17
  Livredderne har haft travlt i de første to uger af sæsonen. Ved Henne Strand blev en ældre tysk mand reddet, da han blev revet væk af den kraftige strøm.
  TrygFonden har gjort op, at der alene i sidste uge var tre aktioner, hvor der er reddet liv. Trygfonden har 31 redningsstationer rundt i landet. 
  Episoden ved Henne Strand var den ene af to situationer, hvor badende blev fanget i revlehuller. Debn tyske mand blev ført ud af strømmen - og hans søn forsøgte at redde ham. Også sønnen blev fanget i revlehullet. Livredderne kom begge til udsætning og fik den ført ind til land - rystede, men i god behold.
  
  Otte-årig pige
  Den anden episode var ved Hvide Sande syd, hvor en otte-årig pige på strandtur med sin bedstemor blev fanget i et såkaldt "hestehul". Pigen havde en badering på - og belv ført ud af den kraftige strøm
  Ifølge René Højer, ansvarlig for bade- og vandsikkerhed i TrygFonden, er revlehuller et særdeles farligt naturfænomen, som findes overalt i Danmark. Selv erfarne svømmere kan omkomme, hvis de bliver fanget i et hestehul.
  - Når der er pålandsvind, og bølgerne skyller ind over revlerne, så skaber de en stærk udadgående strøm, som er meget svær at slippe ud af, fortæller han.
  
  Svøm til siden
  - Skulle det ske, at man bliver taget med ud af strømmen, skal man ikke følge sin instinktive refleks og svømme indad mod strømmen. I stedet skal man svømme et par meter til siden, så man kommer fri af strømmen og først derefter svømme ind mod land, lyder rådet fra René Højer.
  